นายกรัฐมนตรี เปิดเผย เจ้าหน้าที่จะลงตรวจสถานประกอบการในข่ายได้รับผ่อนปรนเปิดระยะ 2
นายกรัฐมนตรี เปิดเผย เจ้าหน้าที่จะลงตรวจสถานประกอบการในข่ายได้รับผ่อนปรนเปิดระยะ 2 พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่า การประชุม ครม.วันนี้ เป็นการประชุมครั้งแรกในรอบหลายสัปดาห์ ซึ่งเหมือนกับนักเรียนที่พึ่งเปิดเทอม ที่รัฐมนตรีทุกคนได้มาพบปะกันและยินดีที่ได้เห็นทุกคนมีสุขภาพแข็งแรงพร้อมที่จะทำงานต่อ ยืนยันว่าการทำงานจะรับฟังความเห็นของทุกฝ่ายและขอขอบคุณประชาชนทุกคนที่ให้ความร่วมมือกับการแก้ปัญหานี้นายกรัฐมนตรี ยังกล่าวอีกว่า วันที่ 15 พฤษภาคมนี้ จะมีการลงพื้นที่ของคณะกรรมการใน ศบค. เพื่อติดตามความพร้อมของกิจการร้านค้าที่จะได้รับการผ่อนปรนให้เปิดบริการในระยะที่ 2 ว่ามีมาตรฐานในการดูแลเมื่อเปิดให้บริการอย่างไรบ้าง ทั้งนี้หากเห็นว่ามีประสิทธิภาพก็จะนำไปเป็นตัวอย่างให้กับสถานประกอบการอื่นๆ อีกต่อไป แต่ย้ำว่าทุกกิจการเมื่อมีการผ่อนปรนแล้วจะต้องรักษามาตรฐาน ด้านสาธารณสุขอย่างเข้มงวดต่อไป เพราะหากหย่อนยาน เมื่อสั่งให้เปิดได้ก็สั่งให้ปิดไม่ให้บริการได้เช่นกันนายกรัฐมนตรี ยังกล่าวถึงการบังคับใช้ พ.ร.ก.ฉุกเฉิน ว่า จะต้องพิจารณาเรื่องมาตรฐานของสาธารณสุขเป็นหลัก ถามชี้แจงว่าไม่ได้สั่งการให้หน่วยงานของรัฐทำโพลสำรวจความคิดเห็นของประชาชนว่าจำเป็นต้องคง พ.ร.ก.นี้ไว้หรือไม่ แต่ทราบว่ามีสื่อจัดทำโพลนี้ไปแล้ว ซึ่งผลที่ออกมาจะเห็นว่ากว่าร้อยละ 88 ก็เห็นด้วยที่จะให้คง พ.ร.ก.ต่อไป และแม้ว่าวันใดที่ไม่มีผู้ติดเชื้อเป็นศูนย์แต่ทุกคนจะยังคงช่วยกันคงมาตรการเอาไว้